RESOLUCIÓN do 12 de febreiro de 2008, da Secretaría Xeral de Comunicación, pola que se crean determinados ficheiros de carácter persoal dependentes da Dirección Xeral de Comunicación Social.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/02/2008

A Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), regula o tratamento de datos de carácter persoal rexistrados en soportes físicos, así como o uso posterior destes datos polos sectores público e privado.
A finalidade desta regulación é protexer os dereitos fundamentais das persoas físicas e especialmente a súa honra e intimidade, tanto persoal como familiar.
No seu artigo 20.1º dispón que a creación, modificación ou supresión dos ficheiros das administracións públicas só poderá facerse por medio dunha disposición xeral publicada no BOE ou no diario oficial correspondente.
A Secretaría Xeral de Comunicación, a través da Dirección Xeral de Comunicación Audiovisual, conta entre as súas atribucións as que corresponden á dirección e coordinación das actuacións en materia de telecomunicacións, audiovisual e multimedia e todos os aspectos que deriven da aplicación destas tecnoloxías no ámbito da comunicación.
Con esta finalidade e cumprindo a exixencia contida no devandito artigo 20.1º, a presente orde regula a creación de diversos ficheiros no ámbito da Dirección Xeral de Comunicación Audiovisual, relacionados coas actividades que este órgano desenvolve e orientados ás diferentes liñas de axudas e subvencións que se convocan anualmente. En efecto, estas convocatorias implican o manexo dunha gran cantidade de datos persoais que fai necesario o emprego de mecanismos informáticos que faciliten a súa accesibilidade e tratamento, o que xustifica a aprobación da presente resolución.
En consecuencia, en virtude das facultades que me confire o artigo 34. 6 º da Lei 1/1983, do 22 de febreiro, reguladora da Xunta e da súa Presidencia, modificada parcialmente pola Lei 11/1998, do 20 de outubro, e pola Lei 12/2007, do 27 de xullo,
DISPOÑO:
Artigo 1º.-Obxecto.
Mediante a presente resolución da Secretaría Xeral de Comunicación créanse os ficheiros de datos de carácter persoal dependentes de Dirección Xeral de Comunicación Audiovisual.
Artigo 2º.-Contido.
A información exixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación de ficheiros, está contida no anexo desta resolución.
Artigo 3º.-Finalidade e usos do ficheiro.
Os datos de carácter persoal rexistrados nestes ficheiros da Secretaría Xeral de Comunicación creados pola presente resolución só serán utilizados para os fins expresamente previstos no anexo e por persoal debidamente autorizado.
Artigo 4º.-Cesión de datos.
No suposto de cesión de datos ás administracións públicas haberá que aterse ao disposto na normativa vixente na materia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de febreiro de 2008.
Juan Fernando Salgado García
Secretario xeral de Comunicación
ANEXO
Ficheiros de nova creación
1. Ficheiro: entidades sen ánimo de lucro.
a) Finalidade e usos previstos.
A finalidade deste ficheiro é a xestión e tramitación das liñas de axudas para adquisición de equipamento audiovisual e multimedia e para a creación de medios de información electrónica, así como para o control e relación cos solicitantes das devanditas axudas.
b) Persoas ou colectivos sobre o que se pretende obter datos de carácter persoal. Entidades sen ánimo de lucro legalmente constituídas que persiguan finalidades de interese xeral non empresarial e que teñan o seu domicilio social en Galicia, en concellos cunha poboación igual ou inferior a 30.000 habitantes.
c) Procedemento de recollida de datos.
Solicitudes en papel e telemáticas, facilitados polo propio interesado ou o seu representante legal
d) Tipos de datos.
De carácter identificativo e persoal:
Entidade: nome, CIF/NIF, enderezo postal, enderezo electrónico, teléfono. Representante legal: nome, DNI/NIF, enderezo postal, enderezo electrónico, teléfono.
Outros datos: nome do proxecto e contía, subvencións recibidas e datos bancarios (nº conta, entidade bancaria)
e) Cesións previstas.
Ningunha.
f) Órgano da Administración responsable do ficheiro.
Dirección Xeral de Comunicación Audiovisual, Secretaría Xeral de Comunicación.
g) Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Poderán exercerse nas dependencias da Dirección Xeral de Comunicación Audiovisual, sita na 2ª planta do Edificio Administrativo nº 3, San Caetano, 15781, Santiago de Compostela.
h) Nivel de seguridade.
Básico.
2. Ficheiro: concellos TDT.
a) Finalidade e usos previstos.
A finalidade deste ficheiro é a xestión e tramitación de dous liñas de axudas: unha para a realización de estudos técnicos e outra para a dotación de equipamentos para establecemento de infraestruturas de difusión de baixa potencia en rede de frecuencia única, todo iso no marco do servizo de televisión dixital terrestre, así como para o control e relación cos solicitantes das devanditas axudas.
b) Persoas ou colectivo sobre os que se pretende obter datos de carácter persoal. Concellos da Comunidade Autónoma de Galicia.
c) Procedemento de recollida de datos.
Solicitudes en papel e telemáticas, facilitadas polo seu representante legal.
d) Tipos de datos.
De carácter identificativo e persoal:
Entidade: nome, CIF, enderezo postal, enderezo electrónico, teléfono.
Representante legal: nome, DNI/NIF, enderezo postal, enderezo electrónico, teléfono.
Outros datos: datos da subvención e datos bancarios (nº conta, entidade bancaria, etc.).
e) Cesións previstas.
Ningunha.
f) Órgano da Administración responsable do ficheiro.
Dirección Xeral de Comunicación Audiovisual, Secretaría Xeral de Comunicación.
g) Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Poderán exercerse nas dependencias da Dirección Xeral de Comunicación Audiovisual, sita na 2ª planta do Edificio Administrativo nº 3, San Caetano, 15781, Santiago de Compostela.
h) Nivel de seguridade.
Básico.
3. Ficheiro: concellos FM.
a) Finalidade e usos previstos.
A finalidade deste ficheiro é a xestión e tramitación de dúas liñas de axudas, unha para adquisición de equipamento audiovisual e multimedia e outra para estudos e dotación de equipamento para prestación do servizo de radiodifusión sonora en ondas métricas con modulación de frecuencia, de carácter municipal, así como para o control e relación cos solicitantes das devanditas axudas.
b) Persoas ou colectivo sobre o que se pretende obter datos de carácter persoal. Concellos da Comunidade Autónoma de Galicia.
c) Procedemento de recollida de datos.
Solicitudes en papel e telemáticas, facilitadas polo seu representante legal.
d) Tipos de datos.
De carácter identificativo e persoal:
Entidade: nome, CIF, enderezo postal, teléfono.
Representante legal: nome, DNI/NIF.
Outros datos: importe da subvención e datos bancarios (nº conta).
e) Cesións previstas.
Ningunha.
f) Órgano da Administración responsable do ficheiro.
Dirección Xeral de Comunicación Audiovisual, Secretaría Xeral de Comunicación.
g) Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Poderán exercerse nas dependencias da Dirección Xeral de Comunicación Audiovisual, sita na 2ª planta do Edificio Administrativo nº 3, San Caetano, 15781, Santiago de Compostela.
h) Nivel de seguridade.
Básico.
4. Ficheiro: promoción e difusión audiovisual.
a) Finalidade e usos previstos.
A finalidade deste ficheiro é a xestión e tramitación daquelas liñas de axudas que teñan por finalidade apoiar actos de estrea e presentación de producións audiovisuais, así como o desenvolvemento e organización de festivais, certames, mostras, semanas ou galas de cinema.
b) Colectivo sobre o que se pretende obter datos de carácter persoal. Entidades e persoas físicas que actúen como promotoras, así como empresas de produción audiovisual independentes.
c) Procedemento de recollida de datos.
Solicitudes en papel e telemáticas, facilitadas polos interesados ou o seu representante legal.
d) Tipos de datos.
De carácter identificativo e persoal:
Produtora/Solicitante: nome, CIF/NIF, enderezo postal, teléfono, nº rexistro ICAA.
Representante legal: nome, DNI/NIF, enderezo postal, teléfono.
Outros datos: contía solicitada, datos bancarios (nº conta), datos da estrea-presentación-festival, orzamento.
e) Cesións previstas.
Ningunha.
f) Órgano da Administración responsable do ficheiro.
Dirección Xeral de Comunicación Audiovisual, Secretaría Xeral de Comunicación.
g) Servizo ou unidade ante a que se pode exercer o dereito de acceso, rectificación, cancelación e oposición de datos que constan no ficheiro.
Poderán exercerse nas dependencias da Dirección Xeral de Comunicación Audiovisual, sita na 2ª planta do Edificio Administrativo nº 3, San Caetano, 15781, Santiago de Compostela.
h) Nivel de seguridade.
Básico.